Tiskre kihistu
Tiskre kihistu on Alam-Kambriumi ladestiku kihistu. Kihistut esineb Eesti põhjaosas. Kihistu maksimaalne paksus Eestis on 20 m. Kihistu paljandub Eestis Põhja-Eesti klindi (lõigus Pakri poolsaarest Narvani) allosas. Kihistu koosneb helehallist peeneteralisest kvartsi sisaldavast liivakivist, mis on nõrgalt tsementeerunud. Kihistu liivakivi moodustab Balti klindil mitmel pool eraldi terrassi.